Gbemisola Ruqayyah Saraki a yanzu ita ce Karamar Ministar Sufuri ta Tarayyar Nijeriya￼￼, wacce Shugaban kasa Muhammadu Buhari ya nada a ranar 21 ga watan Agustan shekaran 2019 , kuma ta kasance tsohuwar sanata wacce aka zaba da ta wakilci yankin Kwara ta Tsakiya a shekaran 2003 a karkashin jamiyyar Peoples Democratic Party . An zabe ta a cikin Majalisar Wakilai a 1999 mai wakiltar Mazabar Tarayya na Ilorin ta Yamma dake Jihar Kwara . Ta kasance 'yar uwa ga tsohon Shugaban Majalisar Dattawan Tarayyar Nijeriya wato Bukola Saraki . Saraki ya halarci jami’ar Sussex a kasar Ingila inda ya samu digiri na farko a fannin tattalin arziki . Ta yi bautar kasa a bankin Najeriya na Kasuwanci da Masana'antu, Lagos . Ta yi aiki da Bankin Societe Generale (Najeriya) tare da mukamin Shugaban Kasuwar Kudi sannan daga baya ta zama Shugabar Asusun Gidaje. Daga 1994 zuwa 1999, ta kasance Babban Darakta na Ashmount Insurance Brokers, Lagos. Mahaifinta shine Abubakar Olusola Saraki, wanda ya kasance babban sanata a jamhuriyyar Najeriya ta biyu (1979–1983) kuma mahaifin siyasa a jihar Kwara.